User talk:Ashish danoda

हाय रे शहर में रहना पानी में अडंगा बहना भाग दोड़ में कटज्या जिंदगी मिलता ना आराम बिस्तर के महा पड़े पड़े के याद आगया म्हारा गाम म्हारे बचपन के दिन थे बड़े निराले कच्छे पहरा थे हम नाडा आले खावा थे जामन काले काले पेड़ा के लरजे थे डाले

दोफारा में हांडा करते लागे था ना घाम बिस्तर के महा पड़े पड़े के याद आगया म्हारा गाम खेता के म्हा हम जाया करते हूड खेल कबड्डी हम नहाया करते कचरे तोड़ के लाया करते फोड़ फोड़ के खाया करते

उलटे घरने आया करते होजाती जब शाम बिस्तर के महा पड़े पड़े के याद आगया म्हारा गाम रोटी खाके बतलाया करते फेर कठे होके हम जाया करते घडवे ठा ठा लाया करते गाया और बजाया करते

अपना दिल बहलाया करते लागे था ना दाम बिस्तर के महा पड़े पड़े के याद आगया म्हारा गाम मेहनत करके जो भी खावेगा सबके मन में वो बस जावेगा देवरखाने में जावेगा परमात्मा भी मिल जावेगा

भगति के म्हा रस पावेगा भला करे तेरा राम बिस्तर के महा पड़े पड़े के याद आगया म्हारा गाम